安倍晉三，日本政治家，曾經做過兩次內閣總理大臣，佢係日本戰後以嚟最後生同埋第一個喺戰後出世嘅日本首相，亦係日本憲政史上在任時間最長嘅首相。喺佢在任日本首相期間，內政上通過安倍經濟學，大膽實行量化寬鬆政策，成功令日本走出自泡沫爆破以嚟長達幾十年經濟衰退嘅局面，外交上則提出「印太地區」概念，提倡建立自由開放嘅印太地區，同時主張修改《日本國憲法第九條》，解禁集體自衞權，積極同美國等盟友合作，支持台灣參與國際舞台，對抗中國共產黨對印太地區嘅滲透同侵略。